Լևոն Լաճիկյան

**Լևոն Երվանդի Լաճիկյան** (), գեղագետ, արվեստաբան, գրաֆիկ-նկարիչ։

Հայաստանի վաստակավոր նկարիչ Սամվել Լաճիկյանի եղբայրն է։

## Կենսագրություն
1977 թվականին ավարտել է Երևանի պետական համալսարանի բանասիրական ֆակուլտետը։ 1977-1980 թվականներին սովորել է ԵՊՀ ասպիրանտուրայում՝ «Գեղագիտություն» մասնագիտությամբ։ 
1999 թվականից Հայաստանի նկարիչների միության անդամ է, 2005 թվականից՝ Հայաստանի լրագրողների միության անդամ։

2010 թվականին պարգևատրվել է Հայաստանի մշակույթի նախարարության ոսկե մեդալով։

Ստեղծել է գրաֆիկական գործերի շարք։

## Աշխատանքային գործունեություն
*1981-1996 թվականներին դասավանդել է Երևանի պետական համալսարանում։ 
*1992-1994 թվականներին եղել է «Ազգ» օրաթերթի մշակութային էջի պատասխանատուն։ 
*1996-2011 թվականներին եղել է ՀՕՖ-ի մամլո քարտուղարը։ 
*2012 թվականին աշխատել է ՀՀ Սփյուռքի նախարարությունում` որպես Ամերիկայի հայ համայնքների վարչության պետ։
*2013 թվականից շարունակում է դասավանդել ԵՊՀ-ում։

Լաճիկյանի գիտական և արվեստաբանական հոդվածները լույս են տեսել հայրենի և արտերկրի գիտական հանդեսներում («Բազմավէպ», «Հանդես ամսօրեայ» ևն) ու հանրագիտարաններում («Քրիստոնյա Հայաստան»)։

Հեղինակ է հետևյալ գրքերի՝ 
*«Անլույս օրերի ոգեղեն ղողանջներ», Եր., 2004 թ.
*«Հրաշալի այբուբենը», Նյու Յորք, 2005 թ.
*«Ներբող Մայրենիին», Եր., 2005 թ. 
*«Խաչվող ճանապարհներ», Եր., 2006 թ.
*«Crossing Roads» («Խաչվող ճանապարհներ»), Եր., 2012 թ.

## Անհատական ցուցահանդեսներ
*«Հայրենի եզերք», Գորիս, 2010 թվական, հուլիս
*«Խաչվող ճանապարհներ», Երևան, Նարեկացի արվեստի միություն, 2010 թվական, սեպտեմբեր 
* «Գյումրի, իմ սեր», Գյումրի, 2010 թվական դեկտեմբեր,,
* «Խաչվող ճանապարհներ», Երևան, 2011 թվական, հուլիս, «Էսպաս» կրթամշակութային կենտրոն
* «Հայկական աշխարհ», Նյու Յորք, 2011 թվական, դեկտեմբեր 
*«Ժառանգություն առանց սահմանների», Երևան, Հայաստանի բնության պետական թանգարան, 2013 թվական, սեպտեմբեր
*«Պոլսո արտացոլանքներ» ցուցահանդես՝ նվիրված Հայոց ցեղասպանության 100-րդ տարելիցին, Եվրասիա համագործակցություն հիմնադրամ, Երևան, 2015
*«Ստամբուլյան մոտիվներ», Երևան, 2015 
*«Մոտ և հեռու Ստամբուլ», Ստամբուլ, 2015
*«Գյումրի և ոչ միայն», Գյումրի, 2022

## Մեջբերումներ Լևոն Լաճիկյանի մասին
«Անչափ տպավորված եմ Լևոն Լաճիկյանի գծանկարներով։ Դրանք տարածական զգացողությամբ, լավ կոմպոզիցիայով և նուրբ ու զգայուն արված աշխատանքներ են։ Հեղինակն անթերի գծերի միջոցով թրթռուն ու կենդանի պատկերներ է ստեղծում։ Շատ կարևոր է, որ Լևոնի գծանկարները նյութի պարզ վերարտադրություն կամ սոսկ փաստագրություն չեն։ Տարբեր շինությունների ճարտարապետական մանրամասներ տալով հանդերձ` նա կարողանում է վեր բարձրանալ դրանցից և դրսևորել եղածի հանդեպ իր անհատական վերաբերմունքը»։ 
 
Հակոբ Հակոբյան 

ՀՀ ժողովրդական նկարիչ

«Մշակույթի վերաբերյալ շատերն են գրել և էլի կգրեն։ Սակայն միշտ էլ եղել եմ այն կարծիքին, որ արվեստի, մշակույթի մասին ընդհանրապես` ոչ բոլորը պիտի գրեն։ Միայն նրանք, ովքեր նախ՝ սիրում, ապա հասկանում են արվեստը։ Լևոն Լաճիկյանի հոդվածներն առանձնանում են այդ երկուսի ներդաշն միասնությամբ։ Արդյունքում ընթերցողը սպասում է նրա հոդվածներին։ Մի գնահատական, որ բարձրագույնը կարող է համարվել որևէ հեղինակի համար»։ 

Տիգրան Լևոնյան

ՀՀ ժողովրդական արտիստ

## Մեջբերումներ Լևոն Լաճիկյանից
«Նկարիչն այն մարդն է, ով նկարչի հայացք ունի և տեսնելու ու տեսածը զգալու կարողություն։ Իմ համոզմամբ ամենաերևելի հայ նկարիչն Ակսել Բակունցն է։ Բառերով նա այնպիսի պատկերներ է ստեղծում, որ վրձինն ի զորու չէ արտացոլելու դրանք»։

«Շենքերն ինձ համար քարե անշունչ կառույցներ չեն։ Դրանք ավելի շատ մարդկային ոգու ամրոցներ են, միջավայր կերտող, բնավորություն ու մտածողություն կազմավորող և ճաշակ կրթող երևույթներ»։

## Պատկերասրահ

Makaravanq (XIIIc.).jpg|Մակարավանք (13-րդ դ.), թուղթ/չինական թանաք, 16 X 21սմ
Goris. Aksel Bakunts Museum.tif.jpg|Գորիս, Ակսել Բակունցի թանգարան
Gyumri. Street No. 14.jpg|Գյումրի, փողոց թիվ 14
Levon Lachikyan, 2015.jpg|Կ. Պոլիս. Դոլմաբահչե պալատը, թուղթ/չինական թանաք, 21 X 28,5սմ
Galata Tower by Levon Lachkyan.jpg|Ղալաթիայի աշտարակը, (2015), թուղթ/խառը տեխնիկա


## Ծանոթագրություններ

## Արտաքին հղումներ
* Լևոն Լաճիկյանի «Պոլիսը՝ Հին և Նոր» - Ազգ
* Պոլսո արտացոլանքները Լևոն Լաճիկյանի գծանկարներում - Հրապարակ
* Պոլիսը մեզ ավելի մերձենալի դարձնել - Հրապարակ
* Գրողն ու իր իրականությունը. Լևոն Լաճիկյան
*  Պոլիսը՝ սևով ու սպիտակով 
* Լեւոն Լաչիկեանի նոր ու վերապրեցնող արուեստը
* Քընալը կղզում Պոլսին նվիրված Լևոն Լաճիկյանի ցուցահանդեսը գրավել է նաև թուրք արվեստասերներին
* Լեւոն Լաճիկեան. «Պոլսոյ փողոցներով տիրոջ իրաւունքով կը քալէի» 
* Լևոն Լաճիկյան. Պոլիսը՝ հեռու և մոտ
* ՏՈՒՐԻԶՄԻ ԿԱՌԱՎԱՐՄԱՆ ԵՎ ՄՇԱԿՈՒԹԱԲԱՆՈՒԹՅԱՆ ԱՄԲԻՈՆԻ ԱՍԻՍՏԵՆՏ Լ.ԼԱՃԻԿՅԱՆԻ ՀՈԲԵԼՅԱՆԱԿԱՆ ՑՈՒՑԱՀԱՆԴԵՍԸ ՍՏԱՄԲՈՒԼՈՒՄ 
* Լևոն Լաճիկյանի Պոլիսը
* Levon Lachikyan’s Constantinople
* Կամուրջ- Լևոն Լաճիկյան

Կատեգորիա:1955 ծնունդներ
Կատեգորիա:Գյումրի քաղաքում ծնվածներ
Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:ԵՊՀ դասախոսներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայ արվեստաբաններ
Կատեգորիա:Հայ գեղագետներ
Կատեգորիա:Հայ գծանկարիչներ
Կատեգորիա:Հայ գրաֆիկներ
Կատեգորիա:Հայ նկարիչներ
Կատեգորիա:Հայաստանի ժուռնալիստների միության անդամներ
Կատեգորիա:Հայաստանի նկարիչների միության անդամներ
Կատեգորիա:Սեպտեմբերի 7 ծնունդներ